CELEX: 32014R0934
Language: bg
Date: 2014-09-01 00:00:00
Title: Регламент за изпълнение (ЕС) № 934/2014 на Комисията от 1 септември 2014 година за изменение за 219-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

2.9.2014   
            
            
               BG
            
            
               Официален вестник на Европейския съюз
            
            
               L 262/1
            
         РЕГЛАМЕНТ ЗА ИЗПЪЛНЕНИЕ (ЕС) № 934/2014 НА КОМИСИЯТА
   от 1 септември 2014 година
   за изменение за 219-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват физическите лица, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 26 август 2014 г. Комитетът по санкциите към Съвета за сигурност на ООН (СС на ООН) реши да извади едно физическо лице от списъка на физическите лица, групите и образуванията, спрямо които следва да се прилага замразяването на средства и икономически ресурси, след като разгледа искането за отписване, внесено от това лице, и подробния доклад на омбудсмана, изготвен съгласно Резолюция 1904(2009) на СС на ООН.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 септември 2014 година.
      
         
            За Комисията,
         
         
            от името на председателя,
         
         
            Началник на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      В приложение I към Регламент (ЕО) № 881/2002 в категорията „Физически лица“ се заличава следното вписване:
      
         „Wa'el Hamza Abd Al-Fatah Julaidan (известен още като: a) Wa'il Hamza Julaidan, б) Wa'el Hamza Jalaidan, в) Wa'il Hamza Jalaidan, г) Wa'el Hamza Jaladin, д) Wa'il Hamza Jaladin, е) Wail H.A. Jlidan, ж) Abu Al-Hasan al Madani). Дата на раждане: а) 22.1.1958 г., б) 20.1.1958 г. Място на раждане: Ал Медина, Саудитска Арабия. Националност: саудитска. Паспорт №: a) A- 992535 (саудитски паспорт), б) B 524420 (издаден на 15.7.1998, изтекъл на 22.5.2003 г.). Други сведения: изпълнителен директор на Rabita Trust. Дата на определянето, посочено в член 2a, параграф 4, буква б): 11.9.2002 г.“